<classify> Akizungumza na waandishi wa habari jana Dar es Salaam kuhusu safari hiyo, Ludago alisema mpango huo ni ndoto yake ya siku nyingi kuhakikisha anapanda kwa haraka na kuvunja rekodi ya saa sita na dakika 42 iliyowekwa na Mswisi huyo mwaka jana.Ludago alisema safari yake hiyo itasaidia kutangaza utalii wa ndani na kuwavuta kuja kwa wingi kwa ajili ya kupanda mlima huo na kusaidia kuongeza mapato ya nchi.Naamini nikifanikiwa kuvunja rekodi hiyo hata vijana wenzangu watahamasika na kujitokeza kushiriki na kupanda mlima huo, alisema Ludago ambaye atapanda katika mlima huo kwa mara ya kwanza.Aidha, wadhamini wa safari hiyo Taasisi ya Asante na Kampuni ya teknolojia ya Afrika Mashariki wamesema wamejitokeza kumsaidia Mtanzania huyo kwa ajili ya kumuunga mkono kutimiza ndoto zake.Kwa upande wa Meneja Masoko wa Asante, Noel Kileo alisema mara nyingi wageni wamekuwa wakithubutu kufanya jambo kama hilo, sasa baada ya kuona kuna Ludago aliyeonesha nia wakaona wamuunge mkono.Alisema ikiwa Ludago atafanikiwa itakuwa ni rekodi ya pili baada ya mwaka 2006, Saimon Mtuy kuweka rekodi ya kupanda mlima huo kwa saa tisa na dakika 19.Mkuu wa Masoko wa Kampuni ya Afrika Mashariki ya Teknolojia ya Intel, Lavinniah Muthon alisema wamemuunga mkono Ludago kwa kumpa vifaa ambavyo vitamwezesha katika safari yake kuwasiliana na mashabiki kueleza safari yake.Pia alisema vifaa hivyo kama kompyuta mpakato itamwezesha kuingia kwenye mtandao na kuangalia hali ya hewa kabla ya kupanda mlima huo.  <topic>: michezo 